ກຳປັ່ນຂອງອີຕາລີ ຊ່ອຍ ພວກອົບພະຍົບທາງເຮືອ ຈາກອາຟຣິກາ 1500 ຄົນ ທີ່ກຳລັງລ່ອງລອຍ ຢູ່ກາງທະເລ
ພວກອົບພະຍົບ ທີ່ໄດ້ຮັບ ການຊ່ອຍກູ້ຊີວິດໄວ້ ຖືກນຳໄປຍັງເກາະ Sicily ແລະເກາະ Lampedusa.
ເຈົ້າໜ້າທີ່ອີຕາລີກ່າວວ່າ ໃນລະຍະເວລາພຽງ 24 ຊົ່ວໂມງຜ່ານ ມານີ້ ພວກກຳປັ່ນກອງທັບເຮືອ ແລະໜ່ວຍາມຝັ່ງຂອງຕົນ ໄດ້ ຮັບເອົາພວກປະຊາຊົນທີ່ຢາກອົບພະຍົບໄປຢູ່ຢູໂຣບ ປະມານ 1500 ຄົນ ທີ່ກຳລັງລ່ອງລອຍ ຢູ່ໃນເຮືອກາງທະເລ ບັນດາເຈົ້າໜ້າທີ່ກ່າວໃນວັນອາທິດວານນີ້ວ່າ ພວກເຂົາເຈົ້າໄດ້ ຮັບສັນຍານຄຳຂໍຮ້ອງຄວາມຊ່ອຍເຫຼືອ ຈາກເຮືອອົບພະຍົບ 3 ລຳທີ່ກຳລັງ ປະສົບກັບບັນຫາໃນທະເລ Mediterranean ນອກ ຝັ່ງປະເທດລີເບຍ ໃນຂະນະທີ່ພວມແລ່ນເຮືອອອກໄປຍັງບ່ອນຊ່ອຍກູ້ໄພນັ້ນ ເຂົາ ເຈົ້າໄດ້ພົບເຮືອອີກສອງລຳທີ່ກຳລັງມີບັນຫາ ແລະເຕັມໄປດ້ວຍ ອົບພະຍົບ ໄດ້ມີການຊ່ອຍເຫຼືອພວກຊາຍຍິງແລະເດັກນ້ອຍປະມານ 1500 ຄົນແລະສົ່ງພວກເຂົາເຈົ້າ ໄປຍັງເກາະ Sicily ແລະເກາະ Lampedusa ບໍ່ມີຂ່າວຄາວໃດໆແຈ້ງໃຫ້ຊາບ ກ່ຽວກັບອາການຂອງພວກອົບພະຍົບ ບັນດາເຈົ້າໜ້າທີ່ອີຕາລີ ກ່າວວ່າ ຈຳນວນພວກອົບພະຍົບທີ່ ລອດຊີວິດຈາກການຂ້າມຜ່ານທະເລ Mediteranean ທີ່ປັ່ນ ປ່ວນໄປຮອດຢູໂຣບໄດ້ຖີບໂຕສູງຂຶ້ນໃນຊ່ວງ 3 ເດືອນທຳອິດ ຂອງຕົ້ນປີນີ້ ເມື່ອສົມທຽບໃສ່ກັບຈຳນວນໃນປີ 2014 ຜ່ານມາ ພວກອົບພະຍົບເຫຼົ່ານີ້ ສ່ວນຫຼາຍແມ່ນໄປຈາກອາຟຣິກາເໜືອ ເຂດໃຕ້ທະເລຊາຍ Sahara ຂອງອາຟຣິກາ ແລະພາກຕາເວັນ ອອກກາງ ເພື່ອຫາທາງຫລົບໜີຈາກສົງຄາມ ຄວາມທຸກຈົນ ແລະການກໍ່ການຮ້າຍ